ચેન્નાઈ – કેરળમાં ગઈ 8 ઓગસ્ટથી ભારે વરસાદ અને એને પગલે આવેલા ભયાનક પૂરે હાહાકાર સર્જ્યો છે. 300થી વધુ લોકો માર્યા ગયા છે અને લાખો લોકોને એમના પૂરગ્રસ્ત ઘર છોડીને સુરક્ષિત સ્થળોએ ખસી જવાની ફરજ પડી છે. ભોગ બનેલા લોકોની રાહત માટે કેન્દ્ર, તમામ રાજ્યો, સામાજિક અને ખાનગી સંસ્થાઓ, સંગઠનો, ઉદ્યોગપતિઓ, ફિલ્મ કલાકારો, ખેલકૂદ હસ્તીઓ તરફથી આર્થિક મદદનો ધોધ છૂટ્યો છે ત્યારે તામિલનાડુની 9 વર્ષની બાળકી અનુપ્રિયા પણ પાછળ રહી નથી અને એણે પોતાની પિગી બેન્કમાં કરેલી બચતની રકમ દાનમાં આપી દીધી છે, જે પૈસા એણે સાઈકલ ખરીદવા માટે ભેગા કર્યા હતા.